།།ཅད་པར་ལྷའི་གནས་པ་བསམ་གཏན་བཞི་དང་།ཚངས་པའི་གནས་པ་ཚད
མེད་པ་བཞི་པོ་མཐར་སོན་པ་སྟེ་ཕུལ་དུ་བྱུང་བ།བསམ་པ་རྫོགས་པའི་བྱང་ཆུབ་འཕོ་འགྱུར་མེད་པའི་ཐབས་སུ་དམིགས་ནས་སྒོམ་པར་བྱེད་ལ།གཞན་གང་ཞེས་སོ།།གསུམ་པ་ནི།དེའི་རྒྱུ་མཚན་གང་གི་ཕྱིར་ན་སྦྱིན་པས།
རྣམ་སྨིན་གྱི་འབྲས་བུ་ལོངས་སྤྱོད་ཆེན་པོ་དག་ནི་སྒྲུབ་པར་བྱེད་ཅིང་།།ཚུལ་ཁྲིམས་ཀྱིས་མཐོ་རིས་ཐོབ་པར་བྱེད།སྒོམ་པས་ཉོན་མོངས་པའི་སྒྲིབ་པ་རགས་པ་སྤོང་བར་བྱེད་པ་ཙམ་ཡིན་ལ།ཟབ་མོ་བཞི་རྟོགས་པའི་ཤེས
རབ་ཀྱིས་ནི་ཉོན་མོངས་པ་དང་ཤེས་བྱ་ལ་སྒྲིབ་པ་ཀུན་སྤོང་བ་དེའི་ཕྱིར།སྲིན་སོགས་པས་ཟབ་མོ་སྟོང་པ་ཉིད་རྟོགས་པའི་ཤེས་རབ་འདི་མཆོག་ཉིད་ཡིན་ཏེ།ཤེས་རབ་དེའི་རྒྱུ་ནི་རྒྱུད་བླ་མ་འདི་ཐོས་པ་ཡིན་ནོ།།གཉིས
པ་ལ་གཉིས་ཏེ།གནས་བཞི་ལ་མོས་པ་མྱུར་དུ་སངས་རྒྱས་ཐོབ་པའི་ཆུར་བསྟན་པ།ཐོས་པ་བསོད་ནམས་ཀྱི་ཚོགས་ལས་ཁྱད་པར་དུ་འཕགས་པར་བསྟན་པའོ།།དང་པོ་ལ་གཉིས་ཏེ།མདོར་བསྟན་པ་དང་།རྒྱས་པར་བཤད
པའོ།།དང་པོ་ནི།མོས་པའི་ཡུལ་རང་བཞིན་གྱིས་གནས་པའི་ཁམས་དང་།དེ་གནས་གཞན་དུ་གྱུར་པའི་བྱང་ཆུབ་དང་།བྱང་ཆུབ་དེའི་ཡོན་ཏན་དྲུག་ཅུ་རྩ་བཞི་དང་།དེ་དག་གི་སྒོ་ནས་གཞན་དོན་སྒྲུབ་པའི་ཕྲིན་ལས་ཏེ།རྒྱལ

པ་ཁོ་ནའི་མཁྱེན་པའི་ཡུལ་རྣམ་པ་བཞི་པོ་སྔར་ཇི་སྐད་བརྗོད་པ་འདི་ལ།གང་ཟག་བློ་དང་ལྡན་པས་རྣམ་པ་ནི་ཁམས་ཡོད་པ་དང་།བྱང་ཆུབ་ཐོབ་པར་ནུས་པ་ཉིད་དང་།ཐོབ་པ་དེ་ཡོན་ཏན་གཉིས་དང་ལྡན་པར་མོས་པ་སྟེ་ཡིད་ཆེ་སེམས།
ནན་མྱུར་དུ་དེ་བཞིན་གཤེགས་པའི་གོ་འཕང་ཐོབ་པའི་སྐལ་པ་དང་ལྡན་པར་འགྱུར་རོ།།།གཉིས་པ་ནི།བསམ་གྱིས་མི་ཁྱབ་པའི་ཡུལ་བཞི་ལས།ཁམས་འདི་ནི་སེམས་ཅན་ཐམས་ཅད་ལ་ཡོད་པ་དང་།དྲི་མ་རྣམས་གློ་བུར་བ
ཡིན་པས་དེས་དག་པའི་བྱང་ཆུབ་དེ་བདག་འབྲས་ཀྱང་ཐོབ་པར་ནུས་པ་དང་།ཐོབ་པའི་བྱང་ཆུབ་དེ་ནི་ཡོན་ཏན་དང་ཕྲིན་ལས་འདི་འདྲའི་ཡོན་ཏན་དང་ལྡན་ནོ་ཞེས་ཡིད་ཆེས་པའི་དད་པས་དེ་ལྟར་མོས་པའི་ཕྱིར།དེའི་སྟོབས་ཀྱིས་དགེ
བའི་་ཆོས་མཐའ་དག་དོན་དུ་གཉེར་བའི་འདུན་པ་དང་།དགེ་ལ་སྤོ་བའི་བརྩོན་འགྲུས་དང་།དེ་དག་སྲུབ་པའི་ཐབས་མ་བརྗེད་པའི་དྲན་པ་དང་།དེ་དག་གི་དམིགས་པ་ལ་རྩེ་གཅིག་པའི་བསམ་གཏན་དང་།དེ་དག་རབ་ཏུ་རྣམ་པར
འབྱེད་པའི་ཤེས་རབ་ལ་སོགས་པའི་ཡོན་ཏན་མང་པོའི་སྣོད་དུ་གྱུར་པའི་གཞན་དོན་དུ་སངས་རྒྱས་ཐོབ་པར་འདོད་པའི་བྱང་ཆུབ་ཀྱི་སེམས་ནི་གང་ཟག་དེ་དག་ལ་རྟག་ཏུ་ཉེ་བར་གནས་པར་འགྱུར་ལ།བྱང་ཆུབ་ཀྱི་སེམས་དེ་ནི་རྟག
ཏུ་ཉེ་བར་གནས་པས་རྒྱལ་བའི་སྲས་པོ་དེ་བླ་ན་མེད་པའི་བྱང་ཆུབ་ལས་ཕྱིར་མི་ལྡོག་པར་འགྱུར་རོ།།གཉིས་པ་ལ་གཉིས་ཏེ།ཁྱད་པར་དུ་བྱ་བའི་ཡུལ་དང་།ཁྱད་པར་དུ་འཕགས་པའི་རྒྱུ་མཚན་ནོ།།དང་པོ་ལ་གཉིས་ཏེ།

བསོད་ནམས་མཐར་ཕྱིན་པའི་རྒྱུ་ཐུབ་པར་བསྟན་པ་དང་།བསོད་ནམས་ཀྱི་ཚོགས་ཀྱི་རིགས་བསུ་བམ།།དང་པོ་ན།གནས་བཞི་ཐོས་ཤིང་མོས་པ་དེ་ལས་བསོད་ནམས་ཀྱི་ཚོགས་ཀྱིས་བསྡུས་པའི་ཕ་རོལ་ཏུ་ཕྱི
པ་རྣམས་ཀྱང་རྫོགས་པ་དང་ཡོངས་སུ་དག་པ་ཉིད་དུ་འགྱུར་རོ།།ཇི་ལྟར་ཞེ་ན།སྦྱིན་སོགས་བསོད་ནམས་ཀྱི་ཕ་རོལ་ཏུ་ཕྱིན་པ་ལྔ་པོ་དེ་ལ་འཁོར་གསུམ་དུ་རྣམ་པར་རྟོག་པ་མེད་པས་ལྔ་པོ་དེ་རྫོགས་པ་དང་།དེ་དག་ཡོངས་སུ་དག་པ་ནི།
དེའི་མི་མཐུན་ཕྱོགས་སྤངས་པའི་ཕྱིར་ཏེ།དེ་དག་ཀྱང་གནས་བཞི་ཐོས་ཤིང་མོས་པ་ལ་བརྟེན་པ་ཡིན་ནོ།།གཉིས་པ་ནི།བསོད་ནམས་ཀྱི་ཕ་རོལ་ཏུ་ཕྱིན་པ་ལྔ་པོ་འདི་ནི་སྦྱིན་ཁྲིམས་སྒོམ་གསུམ་དུ་འདུས་ཏེ་འདི་ལྟར་སྦྱིན་
ལས་བྱུང་བའི་བསོད་ནམས་ནི་སྦྱིན་པ་ལས་བྱུང་བ་ཉིད་དེ།ཚུལ་ཁྲིམས་ལས་བྱུང་བ་ནི་ཚུལ་ཁྲིམས་ཉིད་ལས་བྱུང་བ་ཡིན་ལ།བཟོད་པ་དང་བསམ་གཏན་ལས་བྱུང་བ་གཉིས་པོ་དག་ནི་སྐོམ་པ་ལས་བྱུང་བ་ཡིན་ཞིང་།བརྩོན་འགྲུས
ནི་གསུམ་པོ་ཀུན་ཏུ་འགྲོ་བ་ཡིན་པས།དེ་ལས་བྱུང་བའི་བསོད་ནམས་ཀྱང་ངོ་གསུམ་པས་བྱུང་བ་ཡིན་ནོ།།གཉིས་པ་ནི།སྦྱིན་པར་བྱ་བ་དང་།སྦྱིན་པ་པོ་དང་།ལེན་པ་པ་ལ་སོགས་པ་འཁོར་གསུམ་དུ་རྣམ་པར་རྟོག་པ
གང་ཡིན་པ་དེ་ནི་ཤེས་བྱའི་སྒྲིབ་པར་འདོད་དོ།།སོར་སཱ་ལ་སོགས་པ་པར་བྱིན་ལྔའི་མི་མཐུན་ཕྱོགས་ཀྱི་རྣམ་རྟོག་གང་ཡིན་པ་དེ་ནི་ཉོན་མོངས་པའི་སྒྲིབ་པར་འདོད་ལ།གནས་བཞི་རྟོགས་པའི་ཤེས་རབ་ལས་གཞན་སྒྲིབ་པ

གཉིས་པོ་འདི་དག་རྩེ་བ་ནས་སྤོང་བའི་ཆུ་གཞན་མེད་དེ།ཤེས་རབ་དང་བྲལ་བའི་སྦྱིན་སོགས་ཀྱིས་དེ་དག་མངོན་གྱུར་ཟིལ་གྱིས་གནོན་པ་ཙམ་ནུས་ཀྱང་ས་བོན་རྩ་བ་ནས་སྤོང་མི་ནུས་ལ།ཤེས་རབ་ཀྱིས་ནུས་པས་དེའི་ཕྱིར་བསོད་ནམས
གྱི་ཚོགས་ལས་གནས་བཞི་རྟོགས་པའི་ཤེས་རབ་མཆོག་ཡིན་ལ།ཤེས་རབ་དེའི་གཞི་ནི་གནས་བཞི་སྟོན་པའི་མདོའམ་བསྟན་བཅོས་འདི་ཐོས་པ་ཡིན་པ་དེའི་ཕྱིར་རྒྱུད་བླ་མ་འདི་ཐོས་པ་ནི་བསོད་ནམས་ཀྱི་ཚོགས་རྣམས་ལས་ཆེས
མཆོག་ཏུ་གྱུར་པ་ཡིན་ནོ།།མཐར་ཕྱིན་པའི་དོན་ལ་གཉིས་ཏེ།དངོས་དང་།དོན་བསྡུ་བའོ།།དང་པོ་ལ་གསུམ་སྟེ།གསུང་རབ་ཇི་ལྟར་བཤད་པའི་ཚུལ།ཆོས་སྤོང་གི་ལས་སྤོང་བ།གསུང་རབ་བཤད་པའི་བསོད
ནམས་བསྔོ་བའོ།།དང་པོ་ལ་བཞི་སྟེ།ཆུ་དང་དགོས་ཆེད་བསྟན་པ་དང་།ཚུལ་ཇི་ལྟར་བཤད་པ་དང་།བཤཱད་བྷ་བ་སའི་མཚན་ཉིད་དང་།དེ་དང་རྗེས་སུ་མཐུན་པའི་བསྟན་བཅོས་ཀྱང་བྱུང་བྱར་བསྟན་པའོ།།དང་པོ་ལ།
རྒྱུ་ནི།སླར་བཤད་པའི་ཚུལ་དེ་ལྟར་ཡིད་ཆེས་པའི་གནས་སུ་གྱུར་པའི་བདེ་བར་གཤེགས་པའི་ལུང་དང་།ཤེས་བྱ་ཕྱིན་ཅི་མ་ལོག་པར་རྟོགས་པའི་རིགས་པ་ལ་བརྟེན་ནས།དགོས་པ་མགོན་པོ་བྱམས་པ་བདག་ཉིད་འབའ
ཞིག་སྤང་བྱ་ཕྲ་མོས་ཀྱང་དག་པར་བྱ་བའི་ཕྱིར་དང་།གདུལ་བྱ་གང་དག་ཟབ་མོའི་དོན་ལ་མོས་པ་དང་།དེ་ལས་བྱུང་བའི་དགེ་བ་ཕུན་སུམ་ཚོགས་པ་དང་ལྡན་པའི་བློ་ཅན་དེ་དག་རྗེས་སུ་གཟུང་བའི་ཕྱིར་དུ་བསྟན་བཅོས་འདི་བཤད་དོ།།།

ཙུགགཉིས་པ་ནི།ཇི་ལྟར་རྐྱེན་སྒྲོན་མེ་དང་།གློག་དང་།ནོར་བུ་དང་།ཉི་མ་དང་།ཟླ་བའི་འོད་ལ་བརྟེན་ནས།གང་ཟག་མིག་དང་ལྡན་པས་གཟུགས་ལ་ལྟ་བ་བཞིན་དུ།དེ་བཞིན་དུ་འདིར་ཡང་ཆོས་
རྣམས་ཀྱི་རང་དང་སྤྱིའི་མཚན་ཉིད་ཀྱི་དོན་རྒྱ་ཆེན་པོ་ཐོགས་པ་མེད་པར་མཁྱེན་པ་དོན་སོ་སོ་ཡང་དག་པར་རིག་པ་དང་།མིང་གི་རྣམ་གྲངས་ཐམས་ཅད་མཁྱེན་པ་ཆོས་སོ་སོ་ཡང་དག་པར་རིག་པ་དང་།སེམས་ཅན་མཐའ་དག་གི་སྐད་
ཁྱེན་པ་ངེས་པམི་ཚིག་སོ་སོ་ཡང་དག་པར་རིག་པ་དང་།ཆོས་རྣམས་ཀྱི་རབ་ཏུ་དབྱེ་བ་རྣམས་ཐོགས་པ་མེད་པར་མཁྱེན་པ་སྤོབས་པ་སོ་སོ་ཡང་དག་པར་རིག་པའི་འོད་ཀྱིས་ཤེས་བྱ་ཐམས་ཅད་གསལ་བར་མཛད་པའི་ཐུབ་པ་ལ་བསྟེན་ནས
སུན་བཅོས་འདི་ནི་རབ་ཏུ་བཤད་དོ།།གསུམ་པ་ནི།གསུང་རབ་གང་ཞིག།བརྗོད་བྱ་དོན་ཆེན་པོ་དང་ལྡན་ལ་རྗོད་བྱེད་དག་ཚིག་དྲི་མ་མེད་པའི་ཆོས་དང་ཉེ་བར་འབྲེལ་ཏེ་ལྡན་ཞིང་།སྤང་བྱ་ཁམས་གསུམ་གྱི་ཀུན་ནས་འོན
བློ་རྗེམ་པ་ཐམས་ཅད་སྤོང་བར་བྱེད་པའི་གསུང་དང་།འབྲས་བུ་ཞི་བ་མྱ་ངན་ལས་འདས་པའི་ཕན་ཡོན་སྟོན་པའི་སྒོ་ནས་དེ་ལ་སྦྱོར་བར་མཛད་པ་གང་ཡིན་པ་དེ་ནི་དྲང་སྲོང་ཆེན་པོ་སངས་རྒྱས་ཀྱི་གསུང་རབ་ཡིན་ལ།དེ་ལས་བཟློག་པ་ནི།
གཞན་ཏེ་གསུང་རབ་མ་ཡིན་ནོ།།དེ་ལྟར་ཡང་ལྷག་པའི་བསམ་པ་བསྐུལ་བ་ལས།བྱམས་པ་གཞན་ཡང་རྒྱུ་བཞིས་ན་སྤོབས་པ་ཐམས་ཅད་སངས་རྒྱས་ཀྱིས་གསུངས་པར་རིག་པར་བྱའོ།།།བཞི་གང་ཞེ་ན།བྱམས་

པ་་འདི་ལ་སྤོབས་པ་དོན་དང་ལྡན་པ་ཡིན་གྱི་དོན་དང་མི་ལྡན་པ་མ་ཡིན་པ་དང་།ཆོས་དང་ལྡན་པ་ཡིན་གྱི་ཆོས་དང་མི་ལྡན་པ་མ་ཡིན་པ་དང་།ཉོན་མོངས་པ་ཟད་པར་བྱེད་པ་ཡིན་གྱི་ཉོན་མོངས་པ་འཕེལ་བར་བྱེད་པ་མ་ཡིན་པ་དང་།
མྱ་ངན་ལས་འདས་པའི་ཡོན་ཏན་དང་ཕན་ཡོན་སྟོན་པ་ཡིན་གྱི་འཁོར་བའི་ཉོན་མོངས་པ་འཕེལ་བར་བྱེད་པ་མ་ཡིན་ཏེ།བྱམས་པ་བཞི་པོ་འདི་དག་དང་ལྡན་ན་སྤོབས་པ་ཐམས་ཅད་སངས་རྒྱས་ཀྱིས་གསུངས་པར་རིག་པར་བྱའོ།།།
ཞེས་གསུངས་སོ།།བཞི་པ་ནི།བསྟན་བཅོས་གང་ཞིག་ཅལ་བ་འབའ་ཞིག་གི་བསྟན་པ་ཚད་མ་ཡིན་པའི་དབང་དུ་བྱས་ནས་དེའི་རྗེས་སུ་འབྲངས་ཏེ།གང་ཟག་ཕྱིན་ཅི་ལོག་ལ་སོགས་པའི་རྣམ་པར་གཡེང་བ་མེད་པའི
ཡིད་ཅན་གྱིས་བཤད་ཅིང་།འབྲས་བུ་ཐར་པ་ཐོབ་པའི་ལམ་དང་རྗེས་སུ་མཐུན་པ་སྟེ།དེ་ཡིན་པ་དེ་ཡང་དྲང་སྲོང་གི་བཀའ་བཞིན་དུ་གུས་པས་སྤྱི་བོར་བླང་བར་བྱའོ།།གཉིས་པ་ལ་གསུམ་སྟེ།དགྲ་བའི་ཐབ།ཉམས་པའི་རྒྱུ།ཉམས
པཔའི་འབྲས་བུའོ།།དང་པོ་ལ་གཉིས་ཏེ།ཆོས་སྤོང་བའི་ལས་ཀྱི་ངོ་བོ་དང་།རྒྱུ་སྤང་བར་གདམས་པའོ།།དང་པོ་ནི།སངས་རྒྱས་ཀྱིས་གསུང་ལས་ལོག་པར་བྱ་མི་རུང་བའི་རྒྱུ་མཚན་གང་གི་ཕྱིར་ན།རྒྱལ་བ་ལས་ཆེས་མཁས
པའི་གང་ཟག་འགའ་ཡང་འཇིག་རྟེན་འདི་ན་ཡོད་པ་མིན་ཏེ།མ་ལུས་ཏེ་ཤེས་བྱ་ཇི་སྙེད་པ་ཐམས་ཅ་དེ་དང་།དེ་ཁོ་ན་ཉིད་མཆོག་ཇི་ལྟ་བར་རྫོགས་པ་ནི་ཚུལ་བཞིན་ཏེ་ཕྱིན་ཅི་མ་ལོག་པར་ཀུན་མཁྱེན་ཉིད་ཀྱིས་མཁྱེན་གྱི་གཞན་གྱིས་ཤེས།

པ་མིན་པ་དེའི་ཕྱིར།དྲང་སྲོང་སངས་རྒྱས་རང་ཉིད་ཀྱིས་བཞག་པའི་མདོ་སྡེ་གང་ཡིན་པ་དེ་མི་དཀྲུགས་ཏེ་དེ་ལས་ལོག་པར་མི་བཤད་དོ།།ལོག་པར་བཤད་ན་ཉེས་པ་ཅི་ཡོད་ཅེ་ན།དེ་ལྟ་ན་ཐུབ་པའི་ཆོས་ཀྱི་ཚུལ
བཤིག་པར་བྱས་པའི་ཕྱིར།དེ་ཡང་དམ་པའི་ཆོས་ལ་ནི་གནོད་པ་བྱེད་པར་འགྱུར་རོ།།གཉིས་པ་ནི།སངས་རྒྱས་ཀྱི་གསུང་ལ་ལོག་པར་བྱེད་པ་རྒྱུ་གང་ལས་བྱུང་ཞེ་ན།ཉོན་མོངས་པ་མ་རིག་པས་རྨོངས་པའི་བདག་ཉིད་རྣམས་ཀྱིས་
འཕགས་པ་རྣམས་ལ་སྐུར་པ་དང་།དེས་གསུངས་པའི་ཆོས་ལ་བརྙས་པ་གང་ཡིན་པ་དེ་ཀུན་རང་གི་ལྟ་བ་ངན་པ་ལ་མཐའ་གཅིག་ཏུ་ཞེན་པས་བྱས་པ་ཡིན་ནོ།།དེས་ན་རང་གི་གྲུབ་མཐའ་ངན་པ་ལ་ཞེན་པའི་ལྟ་བས་དྲི་མ་ཅན་དུ་གྱུར་པ་དེ་ལ
བློ་མི་སྦྱར་རོ།།སྦྱར་ན་ཡང་དག་པའི་ལྟ་བ་ལ་བློ་བསྒྱུར་དུ་མི་རུང་བར་འགྱུར་བའི་ཉེས་པ་ཡིན་ཏེ།དཔེར་ན་གོས་གཙང་མཚོན་གྱིས་རྣམ་པར་བསྒྱུར་དུ་རུང་གི་སྣུམ་གྱིས་གོས་པ་ནི་དེ་ལྟ་མིན་པ་བཞིན་ནོ།།གཉིས་པ་ནི།བློ་དམན
པ་སྟེ་ཤེས་རབ་ཆུང་བའི་ཕྱིར་དང་།དཀར་པོའི་ཆོས་ལ་ཡིད་ཆེས་པའི་མོས་པ་དང་བྲལ་བའི་ཕྱིར་དང་།དམན་པ་ལ་མཆོག་ཏུ་འཛིན་པ་ལོག་པའི་ང་རྒྱལ་ལ་བརྟེན་པའི་ཕྱིར་དང་།དམ་པའི་ཆོས་ཀྱིས་ཕོངས་པའི་སྒྲིབ་པས
བསྒྲིབས་པའི་བདག་ཉིད་ཅན་ཡིན་པའི་ཕྱིར་དང་།དྲང་བའི་དོན་ལ་དེ་ཁོ་ན་ཉིད་ཀྱི་དོན་ཏུ་འཛིན་པའི་ཕྱིར་དང་།རྙེད་པ་ལ་བརྐམ་པའི་ཕྱིར་དང་།ལྟ་བ་ངན་པའི་དབང་དུ་སོང་བའི་ཕྱིར་དང་།དམ་པའི་ཆོས་སུན་འབྱིན་པའི་སྡིག

པའི་གྲོགས་པོ་བརྟེན་པའི་ཕྱིར་དང་།ཆོས་འཛིན་པའི་དགེ་བའི་བཤེས་གཉེན་རིང་དུ་བསྲིངས་པའི་ཕྱིར་དང་།ཡང་དག་པའི་ཆོས་ལ་ཡིད་མི་ཆེས་ཤིང་ལོག་པའི་ཆོས་ལ་དགའ་བས་ན་མོས་པ་དམན་པའི་ཕྱིར་ཏེ།རྒྱུ་བཅུ་པོ་དེས་དེ
བཞིན་གཤེགས་པ་དགྲ་བཅོམ་པ་རྣམས་ཀྱི་ཆོས་སྤོང་བར་བྱེད་དོ།།གསུམ་པ་ལ་གཉིས་ཏེ།ཆོས་སྤོང་བ་ངན་འགྲོའི་རྒྱུ་དང་།ཐར་པའི་གེགས་སུ་བསྟན་པའོ།།དང་པོ་ནི།བླང་དོར་ལ་མཁས་པ་རྣམས་ཀྱིས་ནི་ཇི་ལྟར་ཟབ
མོའི་ཆོས་ལས་ཉམས་པ་ལ་འཇིགས་པ་དེ་བཞིན་དུ།མེ་དང་།མི་བཟད་པའི་སྦྲུལ་གདུག་པ་དང་།གསོད་པའི་གཤེད་མ་དང་།ཐོག་ལའང་ཤིན་ཏུ་འཇིགས་པར་མི་བྱའོ།།དེ་ཅིའི་ཕྱིར་ཞེ་ན།མེ་དང་།སྦྲུལ་དང་།དགྲ།
གཤེད་མ་དང་།རྡོ་རྗེའི་མེ་སྟེ་ཐོག་གིས་ནི་གནོད་པ་ཆེན་སྲོག་དང་བྲལ་བ་ཙམ་བྱེད་པར་ནུས་ཀྱི།དེ་རྣམས་ལ་བསྙེན་ནས་མནར་མེད་པ་རྣམས་ཀྱི་འགྲོ་བ་ཤིན་ཏུ་འཇིགས་པར་འགྲོ་བར་མི་འགྱུར་བའི་ཕྱིར་རོ།།གཉིས་པ་ནི།།
གང་ཟག་གང་ཞིག།དུས་ཡང་དང་ཡང་དུ་སྡིག་པའི་གྲོགས་པོ་ལ་བསྟེན་པས།སངས་རྒྱས་གསོད་པར་འདོད་པའི་ངན་སེམས་དང་ལྡན་པར་གྱུར་པས་དེ་བཞིན་གཤེགས་པའི་སྐུ་ལ་ཁྲག་འབྱིན་པ་དང་།རང་གི་ཕ་དང་མ་དང་དགྲ
བཞོམ་གསོད་པ་སྟེ།བྱ་བར་འོས་པ་མིན་པ་གསུམ་པོ་དེ་བྱེད་པ་དང་།མཆོག་གི་ཚོགས་དགེ་འདུན་རྣམས་དབྱེན་གྱིས་འབྱེད་པའི་མི་དེ་ཡང་ཆོས་ཉིད་སྟོང་པ་ཉིད་ངེས་པར་བསམས་ཤིང་བསྒོམས་ན་མྱུར་དུ་མཚམས་མེད་པ་ལྔའི་སྒྲིབ

པ་དེ་ལས་ཐར་བར་འགྱུར་གྱི།གང་ཟག་གང་ཞིག་ཡིད་ཐེག་ཆེན་གྱི་ཆོས་ལ་སྡང་བ་དེ་ལ་ཐར་པ་ག་ལ་ཡོད་དེ།ཐར་པའི་རྒྱུར་འགྱུར་བའི་དགེ་བ་སྒྲུབ་པའི་གོ་སྐབས་མེད་པའི་ཕྱིར་རོ།།གསུམ་པ་ནི།།
འབྲས་བུ་དཀོན་མཆོག་གསུམ་དང་རང་བཞིན་གྱིས་རྣམ་པར་བྱང་བའི་ཁམས་དང་།དེ་གློ་བུར་གྱི་དྲི་མ་མེད་པར་གྱུར་པའི་བྱང་ཆུབ་དང་།དེའི་ཡོན་ཏན་དང་ཕྲིན་ལས་ཏེ།རྡོ་རྗེ་ལྟ་བུའི་དོན་གྱི་གནས་རྣམ་པ་བདུན་པོ་དེས་དོན
གྱི་མདོ་སྡེ་དང་མཐུན་པར་ཚུལ་བཞིན་ཏེ་ཕྱིན་ཅི་མ་ལོག་པར་བཤད་པ་ལས་མགོན་པོ་བྱམས་པ་བདག་གིས་དགེ་བ་གང་ཐོབ་པ་དེས་ནི།དམིགས་པའི་ཡུལ་འགྲོ་བ་ཁམས་གསུམ་པོ་འདི་དག་ཐམས་ཅད་ཀྱིས་གནས་སྐབས་སུ
མཐའ་ཡས་པའི་འོད་མངའ་བའི་དྲང་སྲོང་ཆེན་པོ་མགོན་པོ་སྐུ་ཚེ་དཔག་ཏུ་མེད་པ་མཐོང་སྟེ།དེ་མཐོང་ཞིང་དེ་ལས་ཆོས་ཐོས་ནས་ཀྱང་ཆོས་ཀྱི་མིག་དྲི་མ་མེད་པ་མཐོང་ལམ་སྐྱེས་ཏེ།མཐར་བྱང་ཆུབ་མཆོག་སངས་རྒྱས་དེ་ཐོབ་པར་ཤོག་ཅེས་པ
འོ།།གཉིས་པ་ནི།རྒྱུ་གང་ལས་རྒྱུ་མཚན་ནམ་དགོས་ཆེད་གང་གི་ཕྱིར་བཤན་པ་ནི།དེ་ལྟར་ཡིད་ཆེས་ཞེས་པའི་ཚིགས་བཅད་གཅིག་དང་།ཚུལ་ཇི་ལྟ་བུར་བཤད་པ་ནི་གློག་སྒྲོན་ཞེས་པ་དང་།དོན་གང་བརྗོད་པ་ནི་གང་ཞིག།
དོན་ལྡན་ཞེས་པ་དང་།རྒྱུ་མཐུན་པ་ནི་གང་ཡིན་པ་དེ་ནི་གང་ཞིག་རྒྱལ་བའི་ཞེས་ཏེ།ཚིགས་སུ་བཅད་པ་བཞིས་རིམ་པ་ལྟར་བསྟན་ཏོ།དེ་ནས་གང་ཕྱིར་རྒྱལ་ལས་ཞེས་སོགས་ཚིགས་བཅད་གཉིས་ཀྱིས་ཆོས་སྤོང་བའི་ལས

སྤང་བར་བསྟན་ནས།བདག་ཉིད་དྲག་པའི་ཐབས་དང་བློ་དམན་ཞེས་པའི་ཚིགས་བཅད་གཅིག་གིས་ཉམས་པའི་རྒྱུ་ཆོས་སྤོང་བའི་ལས་ཀྱི་རྒྱུ་བསྟན་ལ།དེ་ནས་ཇི་ལྟར་ཟབ་མོའི་ཞེས་སོགས་ཚིགས་སུ་བཅད་པ་གཉིས་ཀྱིས་ཉམས་པའི་འབྲས།།།
བུ་བསྟན་པ་ཡིན་ལ།གནས་སྐབས་སུ་འཁོར་གྱི་དཀྱིལ་འཁོར་དུ་སྐྱེ་བ་དང་།ཆོས་ལ་བཟོད་པ་ཐོབ་པ་དང་།མཐར་བྱང་ཆུབ་མཆོག་ཐོབ་པ་སྟེ།མདོར་ན་ཆོས་གསུང་རབས་ཀྱི་དགོངས་པ་བརྗོད་པའི་གནས་སྐབས་དང་མཐར་ཐུག
གིགི་འབྲས་བུ་རྣམ་པ་གཉིས་ནི་དཀོན་མཆོག་ཅེས་པའི་ཚིགས་བཅད་ཐ་མ་ཡིས་ནི་བསྟན་པ་ཡིན་ནོ།།།ཀྱེ་གང་གིས་ཚིག་ཙམ་ཐོས་ཤིང་མོས་ན་ཡང་།།སྦྱིན་དང་ཚུལ་ཁྲིམས་སྒོམ་པའི་དགེ་བ་ལས།།མཆོག་ཏུ་གྱུར
འི་བསོད་ནམས་གཞིར་གྱུར་པ།།མི་ཕམ་གསུང་རབ་ངེས་དོན་སྙིང་པོ་འདི།།ལེགས་པར་བཤད་ལས་ཐོབ་པའི་དགེ་བ་དེས།།ནམ་མཁའི་མཐའ་ཀླས་གྱུར་པའི་འགྲོ་ཀུན་གྱི།།རྣམ་དག་བདེ་གཤེགས་སྙིང་པོ་རིན་ཆེན་
གཏེར།།གློ་བུར་དྲི་མའི་སྒྲིབ་བྱེད་ལས་གྲོལ་ཤོག།འགྲོ་ཀུན་ཕན་བདེ་གང་ལ་རག་ལས་པའི།།བསྟན་པ་རིན་ཆེན་ཕྱོགས་བཅུར་རྒྱས་པ་དང་།།བསྟན་པ་གནས་པ་གང་ལ་རག་ལས་པའི།།བཤེས་གཉེན་རྣམས་ཀྱིས་སྟེང་།
བརྒྱན་པར་ཤོག།བདག་ཀྱང་མི་ཕམ་ཐུགས་རྗེས་ལེགས་བསྐུལ་ཏེ།།བདག་མེད་རྟོགས་པའི་བློ་དང་སྙིང་རྗེའི་མཐུས།།བདག་བདེ་འདོད་པའི་རྣམ་རྟོག་ཟིལ་མནན་ནས།།བདག་གཞན་མཉམ་རྟོགས་གཞན་དོན་བརྩོན་པར་ཤ་

ཤོག།ཐེག་པ་ཆེན་པོ་རྒྱུད་བླ་མའི་འགྲེལ་པ་ངེས་དོན་གསལ་བར་བྱེད་པའི་འོད་ཟེར་ཞེས་བྱ་བ།ཆོས་སྨྲ་བའི་བཙུན་པ་ཐོགས་མེད་ཀྱིས་དཔལ་ཨེའི་ཆོས་གྲ་ཆེན་པོར་སྦྱར་བ་རྫོགས་སོ